

 LĒMUMS

Ādažos, Ādažu novadā

2025. gada 27. martā **Nr. 125**

**Par kustamās mantas – mežaudzes cirsmas nekustamajā īpašumā “Laveru mežiņš”, Carnikavas pagasts, izsoles atzīšanu par nenotikušu un jaunas izsoles organizēšanu**

Ādažu novada pašvaldības dome izskatīja elektronisko izsoļu vietnē [https://izsoles.ta.gov.lv](https://izsoles.ta.gov.lv/) 07.03.2025. sagatavotu aktu Nr. 3981028/0/2025-AKT (turpmāk – Akts) par pašvaldības kustamās mantas - mežaudzes cirsmas nekustamā īpašuma “Laveru mežiņš”, kadastra numurs 8052 005 1806, atrašanās vieta - Carnikavas pagasts, Ādažu novads, sastāvā esošajā zemes vienībā:

1. kadastra apzīmējums 8052 005 1052, 1. kvartāls, 1. nogabals, kopšanas cirte, izcērtamā platība 0,14 ha, cirsmas krāja 19,53 m3,
2. kadastra apzīmējums 8052 005 1129, 2. kvartāls, 1., 2., 3., 4. nogabals, izlases cirte, izcērtamā platība 2,46 ha, cirsmas krāja 522,35 m3 (turpmāk – Kustamā manta).

Kustamās mantas 1. izsole atzīta par nenotikušu, ievērojot to, ka izsolei nav autorizēts neviens izsoles dalībnieks. Akts apstiprināts ar Pašvaldības mantas iznomāšanas un atsavināšanas komisijas (turpmāk – Komisija) 10.03.2025. lēmumu (prot. Nr. ĀNP/1-7-14-2/25/4).

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Ar domes 24.08.2022. lēmumu Nr. 403 “Par izlases un kopšanas cirtes sagatavošanu” Kustamā manta tika nodota atsavināšanai izsoles ceļā un Komisijai tika uzdots organizēt Kustamās mantas izsoli.
2. Kustamas mantas krājas un cirsmas vērtības noteikšanu veicis sertificēts vērtētājs SIA “Libel” (reģistrācijas Nr. 40203156118) un 25.04.2024. aprēķinātā cirsmas vērtība zemes ar kadastra apzīmējumu:
	1. 8052 005 1129 - 36 079,95 *euro,*
	2. 8052 005 1052 - 1 425,31 *euro.*
3. Ar domes 28.11.2024. lēmumu Nr. 440 “Par koksnes nosacītās cenas apstiprināšanu cirsmām īpašumā “Laveru meži” un “Laveru mežiņš”” tika apstiprināta Kustamās mantas nosacītā cena:
	1. zemes vienībai ar kadastra apzīmējumu 8052 005 1052 (kopplatība 0,1431 ha), 1. kvartāla 1. nogabals, krājas kopšanas cirte, izcērtamā platība 0,14 ha) - 1 425,31 *euro,*
	2. zemes vienībai ar kadastra apzīmējumu 8052 005 1129 (kopplatība 2,46 ha), 2. kvartāla 1., 2., 3. un 4. nogabals, izlases cirte 2,46 ha - 36 079,95 *euro.*
4. Kustamās mantas izsoles noteikumi Nr. ĀNP/1-7-14-1/25/2 (turpmāk – izsoles noteikumi) tika apstiprināti ar Komisijas 16.01.2025. lēmumu (prot. Nr. 25/1).
5. Sludinājums par Kustamās mantas izsoli, tai skaitā Publiskas personas mantas atsavināšanas likuma 12. pantā noteiktā informācija 23.01.2025. tika publicēta pašvaldības tīmekļvietnē [www.adazunovads.lv](http://www.adazunovads.lv), laikrakstā "Latvijas Vēstnesis" 03.02.2025 (oficiālās publikācijas Nr. OP 2025/23.IZ3).
6. Kustamas mantas elektroniskās izsole sākās 04.02.2025. plkst.13.00 un noslēdzās 06.03.2025. plkst. 13.00. No Akta izriet, ka Kustamas mantas 1. izsole tiek atzīta par nenotikušu, ievērojot to, ka izsolei nav autorizēts neviens izsoles dalībnieks.
7. Publiskas personas mantas atsavināšanas likuma 31. panta pirmā daļa noteic - ja neviens pircējs nav pārsolījis izsoles sākumcenu, izsole ar augšupejošu soli atzīstama par nenotikušu.
8. Publiskas personas mantas atsavināšanas likuma 34. panta pirmā daļa nosaka, ka izsoles rīkotājs apstiprina izsoles protokolu 7 dienu laikā pēc izsoles. Akts par Kustamas izsoles atzīšanu par nenotikušu ir apstiprināts ar Komisijas 10.03.2025. lēmumu (prot. Nr. ĀNP/1-7-14-2/25/4).
9. Saskaņā ar Publiskas personas mantas atsavināšanas likuma 32. panta ceturtajā daļā noteikto pēc pirmās nesekmīgās izsoles dome var ierosināt citu šajā likumā paredzēto atsavināšanas veidu. Komisijas ieskatā ir turpināma Kustamas mantas izsole turpināma š.g. rudenī nemainot izsoles veidu.
10. Publiskas personas finanšu līdzekļu un mantas izšķērdēšanas novēršanas likuma 3. panta 2. punkts nosaka, ka publiska persona rīkojas ar finanšu līdzekļiem un mantu lietderīgi, tas ir, manta atsavināma un nododama īpašumā citai personai par iespējami augstāku cenu.

Ņemot vērā, ka 06.03.2025. noslēgusies Kustamās mantas 1. nesekmīgā izsole ar augšupejošu soli, izsole ir atzīstama par nenotikušu. Komisijas ieskatā un ir rīkojama Kustamās mantas atkārtota izsole š.g. rudenī un pirms izsoles ir veicama Kustamās mantas nosacītās cenas aktualizēšana.

Pamatojoties uz Pašvaldību likuma 10. panta pirmās daļas 17. punktu un 73. panta ceturto daļu, Publiskas personas mantas atsavināšanas likuma 3. panta pirmās daļas 1. punktu, 9. panta trešo daļu, 10. panta pirmo daļu, 31. panta pirmo daļu, 32. panta ceturto daļu, kā arī Finanšu komitejas 19.03.2025. atzinumu, Ādažu novada pašvaldības dome

**NOLEMJ:**

1. Atzīt Ādažu novada pašvaldības kustamās mantas - mežaudzes cirsmas nekustamā īpašuma “Laveru mežiņš”, kadastra numurs 8052 005 1806, atrašanās vieta - Carnikavas pagasts, Ādažu novads, sastāvā esošajā zemes vienībā:
	1. kadastra apzīmējums 8052 005 1052, 1. kvartāls, 1. nogabals, kopšanas cirte, izcērtamā platība 0,14 ha, cirsmas krāja 19,53 m3,
	2. kadastra apzīmējums 8052 005 1129, 2. kvartāls, 1., 2., 3., 4. nogabals, izlases cirte, izcērtamā platība 2,46 ha, cirsmas krāja 522,35 m3,

06.03.2025. noslēgušos izsoli ar augšupejošu soli par nenotikušu saskaņā ar aktu Nr. 3981028/0/2025-AKT (Pielikums), kas 07.03.2025. sagatavots elektronisko izsoļu vietnē <https://izsoles.ta.gov.lv>.

1. Pašvaldības mantas iznomāšanas un atsavināšanas komisijai:
	1. 5 (piecu) darbdienu laikā pēc šī lēmuma pieņemšanas publicēt pašvaldības tīmekļvietnē [www.adazunovads.lv](http://www.adazunovads.lv) 1. punktā noteikto informāciju;
	2. pēc kokmateriālu tirgus izpētes līdz 30.09.2025. iniciēt 1. punktā noteiktās kustamās mantas 2. elektronisko izsoli un informēt par pieņemto lēmumu pašvaldības Centrālās pārvaldes Nekustamā īpašuma nodaļu.
2. Pašvaldības Centrālās pārvaldes Nekustamā īpašuma nodaļai pēc informācijas par 2. izsoles organizēšanu veikt 1. punktā minētās kustamās mantas vērtības aktualizēšanu.
3. Pašvaldības izpilddirektora vietniecei nodrošināt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU